laion/Wikipedia-Exotic huggingface dataset:
ফুনকে ওপেকে

ফুনকে ওপেকে হলেন একজন নাইজেরীয় তড়িৎ প্রকৌশলী, যিনি প্রযুক্তি প্রতিষ্ঠান মেইন স্ট্রিট টেকনোলজিসের প্রতিষ্ঠাতা এবং ইন্টারনেট সেবাদানকারী প্রতিষ্ঠান মেইন ওয়ান কেবল কোম্পানির সিইও। ফুনকে ওপেকে নাইজেরিয়ার ওবাফেমি বিশ্ববিদ্যালয় থেকে তড়িৎ প্রকৌশলে স্নাতক হবার পর যুক্তরাষ্ট্রের কলম্বিয়া বিশ্ববিদ্যালয় থেকে তড়িৎ প্রকৌশলের উপরে স্নাতকোত্তর ডিগ্রি লাভ করেন। যুক্তরাষ্ট্রে স্নাতকোত্তর শেষ করার পর তিনি নিউইয়র্কের ভেরিজন কমিউনিকেশনসে এক্সিকিউটিভ ডিরেক্টর হিসেবে কর্মজীবন শুরু করেন। ২০০৫ সালে তিনি মোবাইল অপারেটর এমটিএন নাইজেরিয়ায় প্রধান প্রযুক্তি কর্মকর্তা হিসেবে যোগদান করেন। এছাড়াও, তিনি ট্রান্সকর্প ও নিটেলের সাথে যুক্ত ছিলেন। যুক্তরাষ্ট্র থেকে নাইজেরিয়ায় ফিরে আসলে সেখানকার ধীরগতির ইন্টারনেট সেবা দেখে তিনি ২০০৮ সালে মেইন ওয়ান কেবল কোম্পানি প্রতিষ্ঠা করেন, যা মেইনস্ট্রিট টেকনোলজিসের মালিকানাধীন। মেইন ওয়ান পশ্চিম আফ্রিকার প্রধান ইন্টারনেট সেবাদানকারী প্রতিষ্ঠান। তিনি বর্তমানে প্রতিষ্ঠানটির সিইও হিসেবে কর্মরত আছেন। AfICTA। "Hossam Elgamal Speaks During IGF 2015"। AfICTA (ইংরেজি ভাষায়)। সংগ্রহের তারিখ ২০১৯-০৩-২৩।  "Africa's Leading Women - Funke Opeke"। Motivating Africa (ইংরেজি ভাষায়)। ২০১৮-০৩-০৮। ২০১৯-০৩-২৩ তারিখে মূল থেকে আর্কাইভ করা। সংগ্রহের তারিখ ২০১৯-০৩-২৩।  The Editor। "Executive Profile"। Bloomberg। Bloomberg। সংগ্রহের তারিখ ১৩ অক্টোবর ২০১৬। উদ্ধৃতি শৈলী রক্ষণাবেক্ষণ: অতিরিক্ত লেখা: লেখকগণের তালিকা (link) Femke, Van Zeiji (২৪ সেপ্টেম্বর ২০১৫)। "Funke Opeke: Nigeria's cyber revolutionary"। Aljazeera। ১৯ অক্টোবর ২০১৬ তারিখে মূল থেকে আর্কাইভ করা। সংগ্রহের তারিখ ১৩ অক্টোবর ২০১৬।  "Shittu, Ndukwe, Ovia, others to enter DS-IHUB hall of fame"। Vanguard Newspapers। ১৩ জুলাই ২০১৬। সংগ্রহের তারিখ ১৩ অক্টোবর ২০১৬।  Emma, Okonji (১১ আগস্ট ২০১৬)। "Govt Urged to Leverage Power of Broadband Technology"। This Day Live Newspapers। সংগ্রহের তারিখ ১৩ অক্টোবর ২০১৬।  Olubunmi, Adeniyi (৮ অক্টোবর ২০১২)। "Mainone becomes first west African carrier to connect London internet exchange point"। Technology Times। ৭ ফেব্রুয়ারি ২০১৭ তারিখে মূল থেকে আর্কাইভ করা। সংগ্রহের তারিখ ১৩ অক্টোবর ২০১৬।  "সংরক্ষণাগারভুক্ত অনুলিপি"। ১৪ সেপ্টেম্বর ২০১৭ তারিখে মূল থেকে আর্কাইভ করা। সংগ্রহের তারিখ ১৪ মে ২০১৯।  "সংরক্ষণাগারভুক্ত অনুলিপি"। ১৪ সেপ্টেম্বর ২০১৭ তারিখে মূল থেকে আর্কাইভ করা। সংগ্রহের তারিখ ১৪ মে ২০১৯।
লঙ্কা (দ্ব্যর্থতা নিরসন)

উইকিঅভিধানে লঙ্কা বা লঙ্কা রাজ্য শব্দটি খুঁজুন। লঙ্কা, লঙ্কা রাজ্য বা স্বর্ণলঙ্কা বলতে সাধারণত রামায়ণে বর্ণিত রাজ্যকে বোঝায়। এছাড়াও: মরিচ - ফলটির একটি নাম লঙ্কা। লঙ্কা রাজ্য- রামায়ণে বর্ণিত রাবণের রাজ্য। শ্রীলঙ্কা - পৌরণিক লঙ্কা রাজ্যের বর্তমান রূপ; আধুনিক স্বাধীন দেশ। এটি একটি দ্ব্যর্থতা নিরসনকারী পাতা। এই পাতার শিরোনামের সাথে মিল আছে, এরকম একাধিক নিবন্ধের তালিকা এখানে দেয়া হয়েছে। আপনি যদি একটি অভ্যন্তরীণ সংযোগে (লিংকে) ক্লিক করে এখানে এসে থাকেন, তাহলে আপনি চাইলে সেই সংযোগটি পরিবর্তন করে উদ্দিষ্ট নিবন্ধে সরাসরি নির্দেশ করতে পারেন।
ফারখোন্দা হাসান

ফারখোন্দা হাসান (আরবি: فرخندة حسن; জন্ম: ১৯৩০) কায়রো আমেরিকান বিশ্ববিদ্যালয়ের ভূগোলের একজন অধ্যাপক এবং শুরা কাউন্সিলের মানব উন্নয়ন ও স্থানীয় প্রশাসন কমিশনের চেয়ারম্যান ছিলেন। তিনি কায়রো বিশ্ববিদ্যালয় থেকে রসায়ন ও ভূগোলে বিএসসি ডিগ্রি এবং কায়রো আমেরিকান বিশ্ববিদ্যালয় থেকে সলিড স্টেট সাইন্সে এমএসসি ডিগ্রি লাভ করেন। মার্কিন যুক্তরাষ্ট্রের পিটসবার্গ বিশ্ববিদ্যালয় থেকে ভূগোলে পিএইচডি ডিগ্রি অর্জন করেছেন। তিনি মিশরের আইন শামস বিশ্ববিদ্যালয় হতে শিক্ষা ও সাইকোলজি বিষয়েও তিনি ডিপ্লোমা করেছেন। হাসান জাতিসংঘ কমিশনের বিজ্ঞান ও প্রযুক্তি উন্নয়ন বিভাগের জেন্ডার উপদেষ্টা পর্ষদের সহ-সভাপতি এবং ২০০০ সাল থেকে মিশরে মহিলাদের জাতীয় কাউন্সিলের মহাসচিব এবং সদস্য। একজন বিজ্ঞানী, রাজনীতিবিদ এবং উন্নয়ন বিশেষজ্ঞ হিসাবে তিনি নীতি, জনসেবা, বিজ্ঞান, তথ্য ও প্রযুক্তি, তৃণমূল পর্যায়ে সামাজিক কাজ, শিক্ষা ও সংস্কৃতি এবং অন্যান্য শৃঙ্খলাগুলিতে মহিলা হওয়ার কারণেই কেন্দ্রীভূত ছিলেন। জাতীয় ও আন্তর্জাতিক সংস্থা, বেসরকারি সংস্থা, গবেষণা ও জ্ঞান প্রতিষ্ঠানের সঙ্গে তার সংযুক্তি নারীর ক্ষমতায়নকে নির্দেশিত করে। হাসান জাতিসংঘের বিভিন্ন সংস্থা কর্তৃক আয়োজিত বিভিন্ন আন্তর্জাতিক ও আঞ্চলিক কর্মসূচিতে স্বল্পমেয়াদে পরামর্শদাতা এবং বিশেষজ্ঞ হিসাবে কাজ করেছেন। যেমন: মহিলাদের জন্য জাতিসংঘ উন্নয়ন তহবিল (ইউনিফেম), জাতিসংঘ উন্নয়ন কর্মসূচী (ইউএনডিপি), নারী উন্নয়নের জন্য জাতিসংঘের আন্তর্জাতিক গবেষণা ও প্রশিক্ষণ ইনস্টিটিউট (ইনসট্র), ইউনেস্কো। "Parliamentary movers"। Al-Ahram Weekly। ১২ অক্টোবর ১৯৯৫। ৭ আগস্ট ২০০৯ তারিখে মূল থেকে আর্কাইভ করা। সংগ্রহের তারিখ ১৬ ফেব্রুয়ারি ২০১০।  "Nature World Conference on Science"। Nature। ২২ এপ্রিল ১৯৯৯। সংগ্রহের তারিখ ১৬ ফেব্রুয়ারি ২০১০।  "Parties won't back women"। Al-Ahram Weekly। ২১ জুন ২০০১। ১৩ সেপ্টেম্বর ২০০৯ তারিখে মূল থেকে আর্কাইভ করা। সংগ্রহের তারিখ ১৬ ফেব্রুয়ারি ২০১০।  "The woman beyond the machinery"। Al-Ahram Weekly। ৮ মার্চ ২০০৭। ৬ আগস্ট ২০০৯ তারিখে মূল থেকে আর্কাইভ করা। সংগ্রহের তারিখ ১৬ ফেব্রুয়ারি ২০১০।  দ্য ন্যাশনাল কাউন্সিল ফর উইমেন প্রোফাইল ওয়েব্যাক মেশিনে আর্কাইভকৃত ২৬ অক্টোবর ২০০৯ তারিখে (ইংরেজি)
মাসুম বাবুল

মাসুম বাবুল (৩১ ডিসেম্বর ১৯৬২ - ৬ মার্চ ২০২৩) একজন বাংলাদেশী চলচ্চিত্র নৃত্য পরিচালক এবং নৃত্য পরিকল্পনাকারী ছিলেন। তিনি ১৯৯৩ সালে দোলা এবং ২০০৮ সালের চলচ্চিত্র কি জাদু করিলার জন্য জন্য ২বার বাংলাদেশ জাতীয় চলচ্চিত্র পুরস্কার শ্রেষ্ঠ নৃত্য পরিচালক পুরস্কার জিতে নেন। এছাড়াও তিনি ১৯৮৯ সালের সুপারহিট চলচ্চিত্র বেদের মেয়ে জোসনা এবং ২০০৬ সালের কোটি টাকার কাবিন এবং ১৯৯৪ সালের বিক্ষোভ চলচ্চিত্রের জন্য বিশেষভাবে সুপরিচিত। দায়ী কে? - ১৯৮৭ বেদের মেয়ে জোসনা - ১৯৮৯ মায়ের দোয়া - ১৯৯০ দাঙ্গা ফ্যাসাদ - ১৯৯০ রাজার মেয়ে বেদেনী - ১৯৯১ দাঙ্গা - ১৯৯২ বন্ধু আমার - ১৯৯২ চাকর - ১৯৯২ কেয়ামত থেকে কেয়ামত - ১৯৯৩ ভয়ঙ্কর সাত দিন - ১৯৯৩ দোলা - ১৯৯৩ প্রেম দিওয়ানা - ১৯৯৩ অন্ধ প্রেম - ১৯৯৩ অবুঝ সন্তান - ১৯৯৩ ত্যাগ - ১৯৯৩ তুমি আমার - ১৯৯৪ অন্তরে অন্তরে - ১৯৯৪ বিক্ষোভ - ১৯৯৪ প্রেম যুদ্ধ - ১৯৯৪ দেন মোহর - ১৯৯৫ ডন - ১৯৯৫ বাবার আদেশ - ১৯৯৫ আঞ্জুমান - ১৯৯৫ স্বপ্নের ঠিকানা - ১৯৯৫ মায়ের অধিকার - ১৯৯৬ বশিরা - ১৯৯৬ হৃদয়ের কথা - ২০০৬ পিতার আসন - ২০০৬ বকুল ফুলের মালা - ২০০৬ কোটি টাকার কাবিন - ২০০৬ বিন্দুর ছেলে - ২০০৬ দাপট - ২০০৬ কপাল - ২০০৭ ডাক্তার বাড়ী - ২০০৭ শত্রু শত্রু খেলা - ২০০৭ আমার প্রানের স্বামী - ২০০৭ মা আমার স্বর্গ - ২০০৭ উল্টা পাল্টা - ২০০৭ মনে প্রানে আছ তুমি - ২০০৮ আমাদের ছোট সাহেব - ২০০৮ বধুবরণ - ২০০৮ মায়ের স্বপ্ন - ২০০৮ আকাশ ছোঁয়া ভালবাসা - ২০০৮ তুমি আমার প্রেম - ২০০৮ বড় ভাই জিন্দাবাদ - ২০০৮ বাবা আমার বাবা - ২০০৮ সন্তান আমার অহংকার - ২০০৮ তুমি স্বপ্ন তুমি সাধনা - ২০০৮ আমার জান আমার প্রাণ - ২০০৮ ভালবাসার দুশমন - ২০০৮ সমাধী - ২০০৮ জমিদার বাড়ীর মেয়ে - ২০০৮ বলো না তুমি আমার -২০১০ শুটার - ২০১৬ ডনগিরি - ২০১৯ জাতীয় চলচ্চিত্র পুরস্কার "Film stars paid homage to the martyrs"। ২১ ফেব্রুয়ারি ২০১৮। ১৩ মে ২০১৯ তারিখে মূল থেকে আর্কাইভ করা। সংগ্রহের তারিখ ১৪ মে ২০১৯।  Nation, The New। "Rituporna-Arifin Shuvo`s Ekti Cinemar Golpo's shooting going on"। The New Nation। ৭ মার্চ ২০২৩ তারিখে মূল থেকে আর্কাইভ করা। সংগ্রহের তারিখ ১৪ মে ২০১৯।  ডেস্ক, বলা না বলা। "সব নায়িকাকেই নাচিয়েছি:মাসুম বাবুল - Bola Na Bola"। ১৩ মে ২০১৯ তারিখে মূল থেকে আর্কাইভ করা। সংগ্রহের তারিখ ১৪ মে ২০১৯।  "চলচ্চিত্র দিবস উপলক্ষে নাচের মহড়ায় ব্যস্ত এফডিসি"। Jugantor।  "Daily Jubokantho - এবার অন্ধকার জগৎ'র আইটেম সং এ নায়লা নাঈম"। www.jubokantho.com। [স্থায়ীভাবে অকার্যকর সংযোগ] জাতীয় চলচ্চিত্র পুরস্কার প্রাপ্তদের নামের তালিকা (১৯৭৫-২০১২) [List of the winners of National Film Awards (1975-2012)]। Government of Bangladesh। Bangladesh Film Development Corporation। সংগ্রহের তারিখ ২৫ মার্চ ২০১৯।  "National Film Award-2017 and 2018"। Ministry of Information। সংগ্রহের তারিখ ২০১৯-১১-০৭।  ইন্টারনেট মুভি ডেটাবেজে মাসুম বাবুল (ইংরেজি)
স্কট মনুমেন্ট

স্কট মনুমেন্ট (Scott Monument) স্কটিশ লেখক স্যার ওয়াল্টার স্কটের স্মরণে নির্মিত একটি ভিক্টোরীয় গথিক ধাঁচের স্মৃতিসৌধ। এটি এডিনবরার প্রিন্সেস স্ট্রিট্‌স গার্ডেন্‌স এলাকায় এডিনবরা ওয়েভার্লি রেল স্টেশনের কাছে প্রিন্সেস স্ট্রিটে অবস্থিত জেনার্স ডিপার্টমেন্ট স্টোরের উল্টোদিকে অবস্থিত। সৌধটি ২০০ ফুট উঁচু। এতে অনেকগুলি ডেক আছে, যেগুলিতে সরু পেঁচানো সিড়ি বেয়ে উঠতে হয়। ডেকগুলি থেকে কেন্দ্রীয় এডিনবরার চমৎকার ৩৬০ ডিগ্রী দৃশ্য অবলোকন করা সম্ভব। সবচেয়ে উপরের ডেকটিতে উঠতে ২৮৭টি সিঁড়ির ধাপ ভাঙতে হয়। সৌধটি কাছের লিভিংস্টোন এলাকা থেকে আনা বিনি শেল পাথর দিয়ে নির্মাণ করা হয়েছিল। পাথরগুলি থেকে যে তেল নিঃসৃত হয়, তাতে ভিক্টোরীয় আমলের এডিনবরার দূষিত বাতাসের কালি লেগে সৌধটি কালো রঙ ধারণ করেছে।
রিম আল মারজৌকি

রিম আল মারজৌকি (আরবি:ريم المرزوقي) হলেন একজন প্রকৌশলী। সংযুক্ত আরব আমিরাতের প্রথম ব্যক্তি হিসেবে যুক্তরাষ্ট্রে পেটেন্ট লাভ করেছিলেন। রিম আল মারজৌকি সংযুক্ত আরব আমিরাত বিশ্ববিদ্যালয় থেকে স্থাপত্য প্রকৌশলের উপরে স্নাতক ডিগ্রি লাভ করেছিলেন। বিশ্ববিদ্যালয়ে পড়াকালীন সময়ে তিনি দেশটির বিভিন্ন প্রকৌশল পরামর্শক প্রতিষ্ঠানের সাথে যুক্ত ছিলেন। রিম আল মারজৌকি তার আবিষ্কার 'লোয়ার এক্সট্রিমিটি ভেইকল কন্ট্রোল সিস্টেন' এর জন্য পেটেন্ট লাভ করেন। তার এই আবিষ্কারের ফলে মানুষ তার শরীরের ঊর্ধ্বাংশ ব্যবহার না করেই গাড়ি চালাতে পারবে। তিনি এই আবিষ্কারটি করতে অনুপ্রাণিত হয়েছিলেন মার্কিন টিভি অনুষ্ঠান ইনসাইড এডিশন এ বিশ্বের প্রথম হাতবিহীন বৈমানিক জেসিকা কক্সের সাক্ষাৎকার দেখে, যিনি উল্লেখ করেছিলেন যে, তিনি বেশি দূরত্বে গাড়ি চালানোর ক্ষেত্রে তাকে অসুবিধায় পড়তে হয়। রিম আল মারজৌকির এই আবিষ্কার ব্রিটিশ মিউজিয়ামে ১০০ জিনিসের মাধ্যমে পৃথিবীর ইতিহাস প্রদর্শনীর অংশ হিসেবে আবুধাবির মানারাত আল সাদিয়াতে প্রদর্শিত হয়েছে। তার এই আবিষ্কার মুগ্ধ করেছিল ব্রিটিশ মিউজিয়াম পরিচালক নেইল ম্যাকগ্রেগরকে। তাকে ২০১৪ সালে যুক্তরাষ্ট্রের ক্যালিফোর্নিয়ার সান ফ্রান্সিস্কোতে ৫১তম অ্যানুয়াল ইন্টারন্যাশনাল অ্যাচিভমেন্ট সামিটে অংশগ্রহণের জন্য মনোনীত করেছিল একাডেমি অব অ্যাচিভমেন্ট কর্তৃপক্ষ। "Young achiever: Reem Al Marzouqi"। Young+। ২০১৫-০৪-০২ তারিখে মূল থেকে আর্কাইভ করা। সংগ্রহের তারিখ ২০১৫-০৩-১৯।  Jiwaji, Aamera (ডিসে ২৩, ২০১৪)। "Patent experience"। bq magazine। এপ্রিল ২, ২০১৫ তারিখে মূল থেকে আর্কাইভ করা। সংগ্রহের তারিখ ২৫ মার্চ ২০১৫।  "সংরক্ষণাগারভুক্ত অনুলিপি"। ২৬ মার্চ ২০১৬ তারিখে মূল থেকে আর্কাইভ করা। সংগ্রহের তারিখ ১৪ মে ২০১৯।  "Lower extremity vehicle navigation control system"। patent WO 2012112897 A1। ২০১২-০৮-২৩। সংগ্রহের তারিখ ২০১৫-০৩-২২।  Sinclair, Kyle (১৫ নভেম্বর ২০১৩)। "Expect more Emirati women in engineering, young UAE inventor says"। The National। Abu Dhabi। ২১ মে ২০১৭ তারিখে মূল থেকে আর্কাইভ করা। সংগ্রহের তারিখ ১৯ মার্চ ২০১৫।  Hunter, Joanna (জুলাই ২০১৪)। "Object lesson"। Vision Magazine (UAE)। ২ এপ্রিল ২০১৫ তারিখে মূল থেকে আর্কাইভ করা। সংগ্রহের তারিখ ১৯ মার্চ ২০১৫।  "TCA Abu Dhabi to exhibit 100 world's most compelling objects for 100 days at Saadiyat"। Embassy of the United Arab Emirates in London। ২৭ মার্চ ২০১৪। ২ এপ্রিল ২০১৫ তারিখে মূল থেকে আর্কাইভ করা। সংগ্রহের তারিখ ২৫ মার্চ ২০১৫।  "Local student's invention goes on show to the world"। Oasis Living। মে ১, ২০১৪। এপ্রিল ২, ২০১৫ তারিখে মূল থেকে আর্কাইভ করা। সংগ্রহের তারিখ ২৫ মার্চ ২০১৫।  "সংরক্ষণাগারভুক্ত অনুলিপি"। ১১ নভেম্বর ২০১৬ তারিখে মূল থেকে আর্কাইভ করা। সংগ্রহের তারিখ ১৪ মে ২০১৯।  "সংরক্ষণাগারভুক্ত অনুলিপি"। ২৩ অক্টোবর ২০১৬ তারিখে মূল থেকে আর্কাইভ করা। সংগ্রহের তারিখ ১৪ মে ২০১৯।  Find your inner inventor: Reem Al Marzouqi Takamul Program Inventor Features (English) Reem Al Marzouqi
মেহের উন নেসা বেগম

মেহের-উন-নেসা বেগম (ফার্সি: مهرالنسا بیگم; ২৮ সেপ্টেম্বর, ১৬৬১- ২ এপ্রিল, ১৭০৬) একজন মোগল রাজকন্যা। তিনি সম্রাট আওরঙ্গজেব ও তার স্ত্রী আওরঙ্গবাদী মহলের কন্যা। মেহের উন নেসা শব্দের অর্থ হলো মহিলাদের মধ্যে সূর্য। মেহের-উন-নেসা বেগম ২৮ সেপ্টেম্বর, ১৬৬১ সালে মহারাষ্ট্রের আওরঙ্গবাদে জন্মগ্রহণ করেন। তার মা ছিলেন আওরঙ্গাবাদী মহল, তিনি ছিলেন সম্রাটের উপপত্নী। তিনি সম্রাট আওরঙ্গজেবের নবম সন্তান এবং বোনদের মধ্যে পঞ্চম। কিন্তু তিনি তার মায়ের একমাত্র সন্তান ছিলেন। মেহের-উন-নেসা বেগম তার চাচাত ভাই ইজ্জাদ বখশ মির্জাকে বিয়ে করেছিলেন। ইজ্জাদ বখশ মির্জা হলেন রাজকুমার মুরাদ বখশ মির্জার পুত্র। ইজাদ্দ বখশ মির্জার সাথে তার বিয়ে হয় ১৬৭২ সালে। এই বিয়েতে উপস্থিত ছিলেন কাজী আব্দুল ওয়াহাব, শেখ নিজাম, বখতওয়ার খান এবং দারবার খান। মেহের উন নেসা দুইজন পুত্র সন্তান প্রসব করেন। তারা হলেন দাওয়ার বখশ মির্জা ও দাদার বখশ মির্জা। মেহের উন নেসা তার পিতার মৃত্যুর এক বছর আগে ২৪ এপ্রিল, ১৭০৬ সালে মারা যান। তার স্বামীও তার সাথে মারা যায়। Beale, Thomas William (১৮৮১)। The Oriental Biographical Dictionary। Asiatic Society। পৃষ্ঠা 179।  Irvine, William। Later Mughal। Atlantic Publishers & Distri। পৃষ্ঠা 3।  Nath, Renuka (জানুয়ারি ১, ১৯৯০)। Notable Mughal and Hindu women in the 16th and 17th centuries A.D। Inter-India Publications। পৃষ্ঠা 133। আইএসবিএন 978-8-121-00241-7।  Khan, 'Inayat; Begley, Wayne Edison (১৯৯০)। The Shah Jahan nama of 'Inayat Khan: an abridged history of the Mughal Emperor Shah Jahan, compiled by his royal librarian: The nineteenth-century manuscript translation of A.R. Fuller (British Library, add. 30,777)। Oxford University Press। পৃষ্ঠা 495।  Sarkar, Jadunath (১৯৪৭)। Maasir-i-Alamgiri: A History of Emperor Aurangzib-Alamgir (reign 1658-1707 AD) of Saqi Mustad Khan। Royal Asiatic Society of Bengal, Calcutta। পৃষ্ঠা 74।  Faruqui, Munis D. (আগস্ট ২৭, ২০১২)। Princes of the Mughal Empire, 1504 - 1719। Cambridge University Press। পৃষ্ঠা 43। আইএসবিএন 978-1-139-53675-2।  Indian Antiquary, Volume 40। Popular Prakashan। ১৯১১। পৃষ্ঠা 83।  Sarkar, Sir Jadunath (১৯৭৪)। History of Aurangzib: Mainly based on Persian sources। Orient Longman। পৃষ্ঠা 192।
সাফিয়া জঘলুল

সাফিয়া জঘলুল (১৮৭৬–১৯৪৬) একজন মিশরীয় রাজনৈতিক কর্মী ছিলেন। তিনি ওয়াফদ পার্টির শুরুর নেতাদের মধ্যে একজন ছিলেন। তূর্কি বংশোদ্ভূত, জঘলুল ১৮৭৬ সালে জন্মগ্রহণ করেন। তিনি ছিলেন মিসরের সাবেক প্রধানমন্ত্রী মুস্তফা ফাহমি পাশার কন্যা ১৮৯৬ সালে তিনি সাদ জঘলুলকে বিবাহ করেন, যিনি ছিলেন একজন মিশরীয় বিপ্লবী ও ২৬ জানুয়ারি ১৯২৪ থেকে ২৪ নভেম্বর ১৯২৪ সাল পর্যন্ত মিশরের প্রধানমন্ত্রী ছিলেন। ১৯১৯ সালে সেশেল-এ তার স্বামী সাদ জঘলুল-এর নির্বাসিত হওয়ার পর তিনি ওয়াফদ পার্টির কেন্দ্রীয় ব্যক্তিত্ব হয়ে ওঠেন এবং তার বাড়ি ওয়াফদ পার্টির একটি কেন্দ্র হয়ে উঠে। তিনি ৫০০ নারী নিয়ে একটি বিক্ষোভের আয়োজন করেন। ১৯২৭ সালে তার স্বামীর মৃত্যুর পর, দলের নতুন নেতা নিয়োগে তিনি একেবারে কেন্দ্রে ছিলেন। আদতে, তিনি নারী ওয়াফদ দলের নেতা ছিলেন। ১৯৩৭ সালে পার্টির বিভক্তির পর তিনি রাজনৈতিক কর্মজীবন থেকে অবসর গ্রহণ করেন। তিনি "উম্ম-আল-মিসরিয়াইন" (মিশরীয়দের মা) হিসাবে পরিচিত ছিলেন এবং কায়রোতে তার বাড়িটি "বাইত আল-উম্মা" (জাতির ঘর) নামে পরিচিত ছিল। " House of the Nation, Al-Ahram, ৫ সেপ্টেম্বর ২০১৭ তারিখে মূল থেকে আর্কাইভ করা, সংগ্রহের তারিখ ১৪ মে ২০১৯, Safiya Zaghloul herself played an important role in Egypt's political movement. Of Turkish origin and the daughter of Mustafa Pasha Fahmi (who formed the cabinet five times), she mobilised Egyptian ladies to stage a demonstration during the 1919 revolution. This was the first time that Arab women participated in such a politically- oriented movement, and for that she was called Umm Al-Masryeen, the Mother of Egyptians. উদ্ধৃতি টেমপ্লেট ইংরেজি প্যারামিটার ব্যবহার করেছে (link) Ahmed Zaki Osman (৮ মার্চ ২০১২)। "Women's movement: A look back, and forward"। Egypt Independent। সংগ্রহের তারিখ ১১ সেপ্টেম্বর ২০১৩।  "Women in power"। Women leaders guide। সংগ্রহের তারিখ ১১ সেপ্টেম্বর ২০১৩।  Albert Hourani (১৯৬২)। Arabic Thought in the Liberal Age, 1798-1939। London: Oxford University Press। ৩০ ডিসেম্বর ২০১৩ তারিখে মূল থেকে আর্কাইভ করা। সংগ্রহের তারিখ ২৫ ডিসেম্বর ২০১৩।  – via Questia (সদস্যতা প্রয়োজনীয়) Steven A. Cook (১ সেপ্টেম্বর ২০১১)। The Struggle for Egypt: From Nasser to Tahrir Square। Oxford University Press। পৃষ্ঠা 32। আইএসবিএন 978-0-19-979532-1। সংগ্রহের তারিখ ১১ সেপ্টেম্বর ২০১৩।  "This day in history: Mother of Egyptians Safeya Zaghloul dies in 1946 - Egypt Independent"। Egypt Independent (ইংরেজি ভাষায়)। ২০১৪-০১-১২। সংগ্রহের তারিখ ২০১৭-১১-১৫।  Nabila Ramdani (২০১৩)। "Women in the 1919 Egyptian Revolution: From Feminist Awakening to Nationalist Political Activism"। Journal of International Women's Studies। 14 (2): 39–52। সংগ্রহের তারিখ ২৮ অক্টোবর ২০১৩।
নাজলা মাহমুদ

নাজলা আলী মাহমুদ (আরবি: نجلاء على محمود, মিশরীয় আরবি: ˈnæɡlæ ˈʕæli mæħˈmuːd or মিশরীয় আরবি: næɡˈlæːʔ, জন্ম ৪ জুলাই ১৯৬২) হচ্ছেন পঞ্চম মিশরের রাষ্ট্রপতি, মুহাম্মাদ মুরসির স্ত্রী এবং চাচাতো বোন যিনি ২০১২ থেকে ২০১৩ পর্যন্ত মিশরের ফার্স্ট লেডি ছিলেন। নাজলা মাহমুদ 'মিশরের ফার্স্ট লেডি' খেতাব প্রত্যাখ্যান করেন এবং তাকে 'মিশরের ফার্স্ট লেডি' বলার পরিবর্তে 'প্রথম কর্মী', 'রাষ্ট্রপতির স্ত্রী', 'উম আহমেদ' (বাংলা:আহমেদের মা, আহমেদ তার বড়ছেলে) বলতে অনুরোধ করেছিলেন। নাজলা ১৯৭৯ সালে মিশরের সাবেক রাষ্ট্রপতি মুহাম্মাদ মুরসিকে বিবাহ করেন যখন তিনি ছিলেন ১৭ বছরের একজন ছাত্রী।তিনি মাধ্যমিক বিদ্যালয় পর্যন্ত পড়ালেখা করেছেন। নাজলা ও মুরসির পাঁচ সন্তান এবং তিন নাতি রয়েছে। Kirkpatrick, David D. (২৭ জুন ২০১১)। "Egypt's Everywoman Finds Her Place Is in the Presidential Palace"। New York Times। সংগ্রহের তারিখ ১৭ মে ২০১৫।  Brulliard, Karin (২৮ জুন ২০১১)। "Egyptian first lady-to-be, Naglaa Ali Mahmoud, blends in but sparks debate"। Washington Post। সংগ্রহের তারিখ ৩১ জুলাই ২০১২।  Batrawy, Aya (২৮ জুন ২০১১)। "Naglaa Ali Mahmoud, Egypt President's Wife: Don't Call Me First Lady"। Huffington Post। সংগ্রহের তারিখ ৩১ জুলাই ২০১২।  "Meet Um Ahmed, Egypt's new First Lady"। Harakah Daily। ২৯ জুন ২০১২। ১ জুলাই ২০১২ তারিখে মূল থেকে আর্কাইভ করা। সংগ্রহের তারিখ ৬ ফেব্রুয়ারি ২০১৩।
এলিজা শারমিন

এলিজা শারমিন একজন বাংলাদেশী পুলিশ কর্মকর্তা যিনি বাংলাদেশ পুলিশ একাডেমীর প্রথম নারী প্যারেড কমান্ডার ছিলেন। এলিজা শারমিন ২০০৪ সালে ২৫তম বাংলাদেশ সিভিল সার্ভিস (বিসিএস) পরীক্ষায় পুলিশ ক্যাডারে সহকারী পুলিশ সুপার হিসেবে বাংলাদেশ পুলিশে যোগদান করেন। এরপূর্বে ২০০৩ সালের বিসিএস পরীক্ষায় উত্তীর্ণ হয়ে তিনি রাজশাহী কলেজে প্রভাষক হিসেবে শিক্ষকতা পেশায় যোগদান করেছিলেন। এলিজা ২০০৪ সালে শিক্ষানবিশ এক হাজার সহকারী পুলিশ সুপারদের শিক্ষাসমাপণী কুচকাওয়াজে প্যারেড অধিনায়ক হিসেবে দায়িত্ব পালন করেন। পুলিশ একাডেমীর একশত বছরের ইতিহাসে কোন নারীর প্যারেড কমান্ডার হিসেবে দায়িত্ব পালন করা ছিল এটাই প্রথম। এলিজা শারমিনের স্বামীর নাম এমএ ইউসুফ সরকার। ইউসুফ ইন্টারন্যাশনাল সেন্টার ফর ডাইরিয়াল ডিজিজ রিসার্চের একজন কর্মকর্তা। "দেশে নারী জাগরণের অগ্রজ যারা"। www.bhorerkagoj.com। ১৪ মে ২০১৯ তারিখে মূল থেকে আর্কাইভ করা। সংগ্রহের তারিখ ১৪ মে ২০১৯।  "দেশে নারী জাগরণের অগ্রজ যারা"। ArthoSuchak (bengali ভাষায়)। ৮ মার্চ ২০১৭। সংগ্রহের তারিখ ১৪ মে ২০১৯। উদ্ধৃতি শৈলী রক্ষণাবেক্ষণ: অচেনা ভাষা (link) "পুলিশে শত বছরের দৃষ্টান্ত এলিজা শারমিন - Asiakhabar24.com"। www.asiakhabar24.com। ১৪ মে ২০১৯ তারিখে মূল থেকে আর্কাইভ করা। সংগ্রহের তারিখ ১৪ মে ২০১৯।
জাহানারা রব

জাহানারা রব একজন বাংলাদেশি রাজনীতিবিদ এবং প্রথম জাতীয় সংসদের সংরক্ষিত মহিলা আসনের সাংসদ ছিলেন। জাহানার স্বামী শেখ মুজিবুর রহমানের সাথে রাজনীতি করতেন। তিনি বাংলাদেশ আওয়ামী লীগের রাজনীতির সাথে জড়িত ছিলেন। ১৯৭৩ সালে তার স্বামী আবদুর ব বগা মিয়ার মৃত্যুর পর তকে প্রথম জাতীয় সংসদে সংরক্ষিত মহিলা আসনের সাংসদ হিসেবে নির্বাচিত করা হয়। ১৯৭৩ থেকে ১৯৭৫ সাল পর্যন্ত তিনি পাবনা ও বগুড়া জেলা মহিলা আসনের সংসদ সদস্য ছিলেন। জাহানারা রবের স্বামী আবদুর রব বগা মিয়া পাবনার সাবেক সংসদ। বগা মিয়া ১৯৭৩ সালের ২৫ ফেব্রুয়ারি তিনি সড়ক দুর্ঘটনায় নিহত হন। তাদের এক ছেলে এবং ৭ জন কন্যা সন্তান রয়েছে। ২০১৪ সালের ২৯ সেপ্টেম্বর ৮৫ বছর বয়সে জাহানারা মৃত্যুবরণ করেন। "জাহানারা রব"। প্রথম আলো। সংগ্রহের তারিখ ১৩ মে ২০১৯।  "একনজরে নির্বাচনের ফলাফল"। দৈনিক যুগান্তর। ১৬ মার্চ ২০২০। ২০ জুলাই ২০২০ তারিখে মূল থেকে আর্কাইভ করা। সংগ্রহের তারিখ ২০ জুলাই ২০২০।  "পাবনার সাবেক সাংসদ জাহানারা রবের ইন্তেকাল"। সমকাল (ইংরেজি ভাষায়)। ১৪ মে ২০১৯ তারিখে মূল থেকে আর্কাইভ করা। সংগ্রহের তারিখ ১৩ মে ২০১৯।  "মৃত্যুবার্ষিকী | বাংলাদেশ প্রতিদিন"। Bangladesh Pratidin (ইংরেজি ভাষায়)। সংগ্রহের তারিখ ১৩ মে ২০১৯।  "সাবেক এমপি জাহানারা রবের মৃত্যুতে প্রধানমন্ত্রীর শোক"। banglanews24.com (ইংরেজি ভাষায়)। সংগ্রহের তারিখ ১৩ মে ২০১৯।
ডলি ক্যাথরিন ক্রুজ

ডলি ক্যাথরিন ক্রুজ (২৩ অক্টোবর ১৯৪৫ - ৫ ফেব্রুয়ারি ২০১৭) ছিলেন একজন বাংলাদেশী ক্রীড়াবিদ। তার ক্রীড়া জীবনে তিনি ৫০টির বেশি স্বর্ণপদকসহ জাতীয় বেশ কিছু পরস্কার অর্জন করেন। জ্যাভলিন, শটপুট এবং ডিসকাস খেলায় তাকে ১৯৬০-এর দশকে পাকিস্তানের সেরা বলে মনে করা হত। ডলি ক্যাথরিন ক্রুজ ১৯৪৫ সালের ২৩ অক্টোবর ঢাকার ফার্মগেটে জন্মগ্রহণ করেন। তার পিতা ছিলেন জন ক্রুজ আর মা ছিলেন মারিয়া ক্রুজ। নয় সন্তানের মধ্যে তিনি ছিলেন অষ্টম। তারা পূর্বপুরষগণ পর্তুগিজ থেকে এসেছিলেন। সে সুবাদে তিনি পর্তুগিজ বংশোদ্ভূত ক্যাথলিক খ্রিস্টান ছিলেন। ব্যক্তিগত জীবনে ডলি চিরকুমারী ছিলেন। ডলি ক্যাথরিন ক্রুজ ১৯৫৬ সাল থেকে বিভিন্ন প্রতিযোগিতামূলক ক্রীড়ায় অংশ নেওয়া শুরু করেন। তিনি একইসাথে সাইক্লিং, হকি, ব্যাডমিন্টন, ভলিবল, কাবাডি, হ্যান্ডবল এবং সাঁতারে পারদর্শী ছিলেন। তিনি পাঁচবার পাকিস্তান অলিম্পিকে অংশ নেন এবং পাঁচবারই স্বর্ণপদক লাভ করেন। তিনি ১৯৯০ সাল পর্যন্ত ক্রীড়া জগতে সক্রিয় ছিলেন। তার ক্রীড়া জীবনে তিনি জাতীয় ও প্রাদেশিক মিলিয়ে ৫০টির বেশি স্বর্ণপদক লাভ করেন। ১৯৮১ সালে বাংলাদেশ সরকার তাকে জাতীয় ক্রীড়া পুরস্কার প্রদান করে। তিনি মহিলা ক্রীড়া সংস্থার প্রাক্তন সহ-সভানেত্রী দায়িত্ব পালন করেন। তিনি ১৯৭১ সালে বাংলাদেশের স্বাধীনতা যুদ্ধে অংশ নেন। তিনি ২০১৭ সালের ৫ ফেব্রুয়ারি ঢাকার তেজতুরীপাড়ায় নিজ বাসায় মৃত্যুবরণ করেন। "চলে গেলেন ডলি ক্রুজ"। প্রথম আলো। সংগ্রহের তারিখ ১৩ মে ২০১৯।  "সব্যসাচী অ্যাথলেট ডলি ক্যাথরিন আর নেই"। প্রথম আলো। সংগ্রহের তারিখ ১৩ মে ২০১৯।  "না ফেরার দেশে ডলি ক্যাথরিন"। DailyInqilabOnline (ইংরেজি ভাষায়)। সংগ্রহের তারিখ ১৩ মে ২০১৯।  "চলে গেলেন ডলি ক্যাথরিন ক্রুজ | খেলা | Jugantor"। jugantor.com। ১৪ মে ২০১৯ তারিখে মূল থেকে আর্কাইভ করা। সংগ্রহের তারিখ ১৩ মে ২০১৯।  "চলে গেলেন সাবেক ক্রীড়াবিদ ডলি ক্যাথরিন ক্রুজ | খেলার খবর | The Daily Ittefaq"। archive1.ittefaq.com.bd। ১৪ মে ২০১৯ তারিখে মূল থেকে আর্কাইভ করা। সংগ্রহের তারিখ ১৩ মে ২০১৯।
ব্রায়ার আইল্যান্ড

ব্রায়ার আইল্যান্ড (ইংরেজি ভাষায়: Brier Island) কানাডার নোভা স্কশিয়ার অন্তর্গত ডিগবি কাউন্টির একটি দ্বীপ। দ্বীপটি ফান্ডি উপসাগরে অবস্থিত। দ্বীপের অন্যতম আকর্ষণ তিমি দর্শন। তিমি দেখতে হলে অবশ্য ট্রলারে করে গভীর সমুদ্রে যেতে হয়। বিখ্যাত নাবিক Joshua Slocum-এর বাল্যকাল এই দ্বীপেই কেটেছে। Slocum একা একা জাহাজে করে সমগ্র পৃথিবী ঘুরে এসেছিলেন।
ফিলিপিনে এমতিকিতিকি

ফিলিপিনে এমতিকিতিকি হলেন দক্ষিণ আফ্রিকার একজন ব্যবসায়ী ও কর্পোরেট এক্সিকিউটভ, যিনি দ্য কোকা-কোলা কোম্পানির পূর্ব ও মধ্য আফ্রিকা শাখার জেনারেল ম্যানেজার হিসেবে দায়িত্ব পালন করছেন। ফিলিপিনে এমতিকিতিকি দক্ষিণ আফ্রিকার এম্পুমালাঙ্গা প্রদেশের নেলসপ্রুইটে (বর্তমান: এম্বোম্বেলা) জন্মগ্রহণ করেন। তিনি স্থানীয় বিদ্যালয় ও কলেজ থেকে পড়াশোনা শেষ করার পর কোয়াজুলু নাটাল বিশ্ববিদ্যালয় থেকে বিবিএ ডিগ্রি লাভ করেন। এরপর তিনি হেনলি বিজনেস স্কুল সাউথ আফ্রিকা থেকে এমবিএ ডিগ্রি লাভ করেন। ১৯৯৮ সালের জানুয়ারি মাসে বিশ্ববিদ্যালয়ে পড়াকালীন সময়ে তিনি যুক্ত হন দ্য কোকা-কোলা কোম্পানির সাথে। দ্য কোকা-কোলা কোম্পানির সাথে যুক্ত থাকাকালীন সময়েই তিনি এমবিএ ডিগ্রি লাভ করেন। যোগদানের পর তিনি বতসোয়ানা, মোজাম্বিক, নামিবিয়া ও জাম্বিয়ায় দ্য কোকা-কোলা কোম্পানির রিজিওনাল ফ্র‍্যাঞ্চাইজি ম্যানেজার হিসেবে দায়িত্ব পালন করেন। এরপর আহমেদ রাদির পরিবর্তে দ্য কোকা-কোলা কোম্পানির মিশর শাখার জেনারেল ম্যানেজার হিসেবে নিযুক্ত হন। তিনি প্রথম আফ্রিকীয় নারী, যিনি দ্য কোকা-কোলা কোম্পানির কোন শাখার জেনারেল ম্যানেজার হিসেবে নিযুক্ত হয়েছেন। তিনি জোলানি এমতিকিতিকির সাথে বিবাহবন্ধনে আবদ্ধ হয়েছেন। তাদের তিনটি সন্তান আছে। Anyanzwa, James (৮ মে ২০১৯)। "Coca-Cola Appoints New Regional Manager To Strengthen Its African Operations"। The East African। Nairobi। সংগ্রহের তারিখ ৮ মে ২০১৯।  Coca-Cola Africa (২৭ আগস্ট ২০১৮)। "Phillipine Mtikitiki: Making Work Work"। Coca-Cola Africa। সংগ্রহের তারিখ ৮ মে ২০১৯। [স্থায়ীভাবে অকার্যকর সংযোগ] Standard Correspondent (৮ মে ২০১৯)। "Coca-Cola Appoints New General Manager, East and Central Africa Franchise"। The Standard (Kenya)। Nairobi। সংগ্রহের তারিখ ৮ মে ২০১৯।
২০১৬–১৭ অস্ট্রেলিয়া ক্রিকেট দলের দক্ষিণ আফ্রিকা সফর

অস্ট্রেলিয়া ক্রিকেট দল পাঁচটি একদিনের আন্তর্জাতিক খেলার জন্য দক্ষিণ আফ্রিকা সফর করে, যা সেপ্টেম্বর থেকে অক্টোবর ২০১৬-এ অনুষ্ঠিত হয়। দক্ষিণ আফ্রিকা টসে জিতে ফিল্ডিংয়ের সিদ্ধান্ত নেয়। কুইন্টন ডি কক (দক্ষিণ আফ্রিকা) দক্ষিণ আফ্রিকায় ওডিআইতে সর্বোচ্চ ও সর্বনিম্ন সর্বোচ্চ রান করেছেন। অস্ট্রেলিয়া টসে জিতে ফিল্ডিংয়ের সিদ্ধান্ত নেয়। জো মেনি ও ক্রিস ট্রিমেন (অস্ট্রেলিয়া) উভয়ই তার ওডিআই অভিষেক হয়। অস্ট্রেলিয়া টসে জিতে ব্যাটিংয়ের সিদ্ধান্ত নেয়। ওডিআইতে এটি দ্বিতীয় সর্বোচ্চতম রান তাড়া। অস্ট্রেলিয়া টসে জিতে ব্যাটিংয়ের সিদ্ধান্ত নেয়। দক্ষিণ আফ্রিকা টসে জিতে ব্যাটিংয়ের সিদ্ধান্ত নেয়। ডেভিড ওয়ার্নার ওডিআইতে দক্ষিণ আফ্রিকার বিপক্ষে অস্ট্রেলিয়ান ব্যাটসম্যানদের সর্বোচ্চ রান করেছেন।